Suvi on olnud mõnusalt maitsenüansside rohke:)  Selveris on mangojäätis neljandiku võrra soodsam, 29.90 (tavahind 39.90). See on imehea! Eriti koos kreeka pähklite ja vaarika toormoosiga... :)  Avastasin eile TeaShopist uue tee: ingveri ja ekulüpti. Sisaldab rohelist teed, eukalüpti, ingverit, muskaatpähkli õisi,  tomatit (!), mandariini ja apelsini… Väga nüansirikas!    Üks sõber soovitas üht kitsejuustu salatit teha. Seal oli aga üks komponent pesto. Olen pestot paar korda ostnud (armastan basiilikat), aga need on kuidagi imeliku maitsega... lõpuks on ikka seisma jäänud ja olen pidanud ära viskama :P  Ei tahtnud sama trikki ainult ühe salati pärast läbi teha ning otsustasin proovida Anni Arro retsepti järgi ise teha (raamatust "Sahver"). Ohsapoiss! Küll see oli hea! Vägisi tahtsin juba pool niisama ära limpsida:))